als_Latn dik_Latn sag_Latn
Shqetësimi i Orhan Pamuk
Orhan Pamuk: Gjeja më e keqe në Turqi është se ka frikë. Të gjithë janë të shqetësuar. Kjo nuk është normale.
Politiko
E Hënë, 8 Dhjetor 2014 | 14:48
0 Komente.
“Gjeja më e keqe në Turqi është se ka frikë. Të gjithë janë të shqetësuar; kjo nuk është normale… Liria e shprehjes ka rënë në një nivel shumë të ulët”.
Kështu ka deklaruar Çmimi Nobel i Letërsisë, Orhan Pamuk, në një intervistë për gazetën turke Hurriyet.
Ai ka akuzuar Qeverinë për vënien nën presion të mediave, si dhe keqtrajtimin dhe sulmin ndaj gazetarëve opozitarë.
“Shumë miq të mirë më kanë thënë se shumë e shumë gazetarë kanë humbur vendin e punës. Tanimë, edhe gazetarët që janë afër Qeverisë po sulmohen”.
Shkrimtari 62 vjeçar, Pamuk, është shprehur i llahtarisur edhe për qëndrimin e fundit të Presidentit turk, Recep Tayyip Erdogan, lidhur me barazinë gjinore.
Pamuk, i cili është një nga figurat kryesore të kulturës në Turqi, njihet ndërkombëtarisht për novelat “Dëbora” dhe “Emri im është e Kuqja”, është i pari turk që ka marrë Çmimin Nobel.
Një vit pas çmimit, ai shkaktoi debat të madh pasi theu tabunë në Turqi duke thënë se 1 milion e 30 mijë armenë dhe janë vrarë në vendin e tij gjatë Luftës së Parë Botërore. Librat e tij janë botuar në më shumë se 60 gjuhë.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn